钦定古今图书集成/理学汇编/学行典/第240卷 > 杜英发
## 钦定古今图书集成/理学汇编/学行典/第240卷 > 杜英发

按《松江府志》：“杜英发，上海人。祁国衍九世孙。仕建宁
学正，升教授，归隐西霞浦上，号西霞道人。初，季父某
无后，尝养莫氏子为子，后复以英发为后。及季父殁，
悉以产归莫氏子，复为之冠娶，待之不异同气。族困
于徭役，首创置义田，储粟若干石以资之，邻里婚丧
皆有给。其勇于义如此，而赀产不逾中人云。”